pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ ควง DEPA ลงพื้นที่ จ.อุดรธานี จับมือภาครัฐ-เอกชน ชวนกลุ่ม Startup ร่วมพัฒนา Smart City ภาคอีสาน
วันจันทร์ที่ 5 กุมภาพันธ์ 2561
กระทรวงดิจิทัลฯ ควง DEPA ลงพื้นที่ จ.อุดรธานี จับมือภาครัฐ-เอกชน ชวนกลุ่ม Startup ร่วมพัฒนา Smart City ภาคอีสาน
กระทรวงดิจิทัลฯ
กระทรวงดิจิทัลฯ สนับสนุนสํานักงานส่งเสริมเศรษฐกิจดิจิทัล (ดีป้า) จับมือ ม.ราชภัฏอุดรธานี พัฒนาอุตสาหกรรมดิจิทัลในกลุ่มจังหวัดภาคอีสานตอนกลาง รองรับการขยายโครงการเมืองอัจฉริยะ (Smart City) ผลักดันการทํางานร่วมภาครัฐ ภาคเอกชน และกลุ่ม Startup ใช้พื้นที่ Co-Working Space ระดมสมองพัฒนาจังหวัดอุดรธานีให้พร้อมเป็นเมืองอัจฉริยะต่อไปในอนาคต
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า สํานักงานส่งเสริมเศรษฐกิจดิจิทัล (DEPA/ดีป้า) หน่วยงานในสังกัดกระทรวงดิจิทัลฯ มีบทบาทสําคัญในการส่งเสริมผู้ประกอบการกลุ่ม Digital Startup ในกลุ่มจังหวัดภาคอีสานตอนกลาง รวมถึงจังหวัดอุดรธานี โดยร่วมกับ มหาวิทยาลัยราชภัฏอุดรธานี ในการพัฒนาอุตสาหกรรมดิจิทัลในพื้นที่ ซึ่งมี ผศ.ดร.อภิฌาน กาญจนวาปสถิตย์ หัวหน้าสาขาวิชาวิศวกรรมคอมพิวเตอร์และการสื่อสาร คณะเทคโนโลยี มหาวิทยาลัยราชภัฏอุดรธานี เป็นกําลังสําคัญในการให้ความร่วมมือและช่วยเหลือในการดําเนินการกิจกรรมต่างๆ ร่วมกับกลุ่ม Digital Startup, Smart Udon Maker และดีป้า
โดยจังหวัดอุดรธานี เป็นจังหวัดหนึ่งของภาคตะวันออกเฉียงเหนือที่ได้ถูกกําหนดไว้ในยุทธศาสตร์การขยายโครงการ Smart City ในอนาคต ซึ่งตามแนวทางการดําเนินงานของดีป้า จะดําเนินโครงการร่วมกับส่วนราชการจังหวัดอุดรธานี ภาคองค์กรเอกชน และมหาวิทยาลัยราชภัฏอุดรธานี รวมถึงกลุ่ม Digital Startup ในจังหวัดและภูมิภาคที่จะเป็นตัวขับเคลื่อนโครงการฯ ให้บรรลุเป้าหมาย ซึ่งอาจจําเป็นต้องใช้ Co-Working Space เป็นสถานที่ในการรวมกลุ่มจัดประชุมหารือระดมสมอง และเป็นส่วนหนึ่งของ Eco-System เพื่อให้เกิดบรรยากาศการขับเคลื่อนและการดําเนินงานต่อไป
ทั้งนี้ จังหวัดอุดรธานี ถือเป็นจังหวัดเศรษฐกิจสําคัญของภาคตะวันออกเฉียงเหนืออีกจังหวัดหนึ่ง ซึ่งปัจจุบันมีอัตราการเติบโตของกลุ่ม Digital Startup ในจังหวัดอย่างต่อเนื่อง รวมถึงการทํางานร่วมกันเป็นเครือข่ายของ Digital Startup กับจังหวัดใกล้เคียง โดยจังหวัดอุดรธานี มี Co-Working Space ที่เป็นทางการหนึ่งแห่ง คือ Smart Hub (ในพื้นที่ตลาดปรีชา) 322/19 ถ.ประจักษ์ศิลปาคม ต.หมากแข้ง อ.เมือง จ.อุดรธานี โครงการ Smart Hub เกิดขึ้นภายใต้แนวคิดของผู้บริหาร ที่อยากจะพัฒนาพื้นที่ให้เกิดประโยชน์กับคนในพื้นที่ จึงเกิดเป็นพื้นที่ทํางาน (Working Space) สําหรับคนทุกเพศทุกวัย ที่ไม่เฉพาะเจาะจงว่าจะทํางานให้กับบริษัทใด จะมาคนเดียวหรือมาเป็นกลุ่มก็ได้ และอาจจะได้เพื่อนใหม่ขณะทํางาน ผลักดันให้เกิดความคิดร่วมกันก่อเกิดเป็น Startup ขึ้นมา โดยพื้นที่ดังกล่าวจัดเป็น Co-Working Space แห่งแรกของจังหวัดอุดรธานี
******************
รัฐบาลไทย-ข่าวทำเนียบรัฐบาล-พม. มอบโล่ดีเด่นแก่สมาคมฌาปนกิจสงเคราะห์ที่ผ่านเกณฑ์มาตรฐาน ประจำปี 2562
วันพุธที่ 12 กุมภาพันธ์ 2563
พม. มอบโล่ดีเด่นแก่สมาคมฌาปนกิจสงเคราะห์ที่ผ่านเกณฑ์มาตรฐาน ประจําปี 2562
พม. มอบโล่ดีเด่นแก่สมาคมฌาปนกิจสงเคราะห์ที่ผ่านเกณฑ์มาตรฐาน ประจําปี 2562
วันนี้ (12 ก.พ.63) เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีมอบโล่พร้อมกล่าวแสดงความยินดีแก่สมาคมฌาปนกิจสงเคราะห์ที่ผ่านเกณฑ์การประเมินมาตรฐาน ประจําปี 2562 ระดับดีเด่น จํานวน 25 สมาคม ในงาน "สัมมนาเพิ่มประสิทธิภาพสมาคมฌาปนกิจสงเคราะห์ลูกค้า ธ.ก.ส." ซึ่งกระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) ร่วมกับธนาคารเพื่อการเกษตรและสหกรณ์การเกษตร (ธ.ก.ส.) จัดขึ้น เพื่อสร้างขวัญกําลังใจและเชิดชูเกียรติให้กับสมาคมฌาปนกิจสงเคราะห์ที่ได้รับรางวัล โดยมีนางสาวอุษณี กังวารจิตต์ อธิบดีกรมกิจการสตรีและสถาบันครอบครัว กล่าวรายงาน พร้อมด้วยคณะผู้บริหารกระทรวง พม. และ ธ.ก.ส. นายกสมาคมฌาปนกิจสงเคราะห์ของ ธ.ก.ส. และผู้ที่เกี่ยวข้อง รวมทั้งสิ้น 600 คน เข้าร่วมงาน ณ โรงแรมรามาการ์เด้นส์ ถนนวิภาวดีรังสิต เขตจตุจักร กรุงเทพฯ
นายจุติ กล่าวว่า สมาคมฌาปนกิจสงเคราะห์ ได้ดําเนินกิจการตาม พ.ร.บ.การฌาปนกิจสงเคราะห์ พ.ศ. 2545 อันเป็นเจตนารมณ์ของบุคคลหลายคนที่ตกลงเข้าร่วมกัน เพื่อการสงเคราะห์ซึ่งกันและกันในการจัดการศพและสงเคราะห์ครอบครัว ซึ่งถึงแก่ความตาย โดยมิได้ประสงค์จะหากําไรหรือรายได้เพื่อแบ่งปันกัน ปัจจุบันมีสมาคมทั่วประเทศที่อยู่ในระบบฐานข้อมูลสมาคมฌาปนกิจสงเคราะห์ 1,048 สมาคม และมีสมาชิกรวมทั้งหมด 7,004,190 คน ทั้งนี้ กระทรวง พม. โดย สค. ในฐานะนายทะเบียนกลางสมาคมฌาปนกิจสงเคราะห์ ได้แต่งตั้งคณะทํางานพัฒนาศักยภาพสมาคมฌาปนกิจสงเคราะห์ และได้จัดทํามาตรฐานสมาคมฯ โดยให้อยู่ในสังกัดของ ธ.ก.ส. เป็นสมาคมฯ ต้นแบบที่มีภาพลักษณ์ที่ดี อีกทั้งมีการแต่งตั้งคณะกรรมการประเมินมาตรฐานสมาคมฯ เพื่อประเมินผลการดําเนินงาน ซึ่งปรากฏว่า สมาคมได้ผ่านการประเมินมาตรฐานจํานวนทั้งสิ้น 533 สมาคม แบ่งเป็น 3 ระดับ ดังนี้ 1) สมาคมระดับดีเด่น 25 สมาคม 2) สมาคมระดับดีมาก 65 สมาคม และ 3) สมาคมระดับดี 443 สมาคม
นายจุติ กล่าวต่ออีกว่า ขอชื่นชมในความพยายามและความมุ่งมั่นตั้งใจของทุกสมาคมในการพัฒนาองค์กรให้เป็นไปตามเกณฑ์มาตรฐาน และขอแสดงความยินดีกับสมาคมที่ผ่านการประเมินมาตรฐาน ซึ่งเป็นการยืนยันถึงผลสําเร็จ โดยขอให้ ทุกสมาคมดําเนินกิจการโดยยึดหลักการทางกฎหมายเป็นสําคัญ และสร้างความเชื่อมั่นให้กับสมาชิกในด้านการบริหารจัดการให้เกิดประโยชน์แก่สมาชิกโดยรวม อีกทั้งขอเป็นกําลังใจให้กับคณะกรรมการบริหารกิจการทุกสมาคม ที่ได้ปฏิบัติหน้าที่อย่างมืออาชีพ มีความเสียสละ อุทิศตนในการทํางาน มีจริยธรรม และยึดถือความถูกต้อง เพื่อให้ประชาชนผู้เป็นสมาชิกได้รับประโยชน์ มีหลักประกันความมั่นคงของครอบครัว เมื่อสมาชิกในครอบครัวถึงแก่ความตาย ซึ่งถือได้ว่าเป็นหลักประกันการตายที่เกิดจาก ความร่วมมือร่วมใจของสมาชิกที่เป็นภาคประชาชน และไม่ทิ้งใครไว้ข้างหลังตามนโยบายของรัฐบาล นายจุติ กล่าวเพิ่มเติมว่า การจัดงานในครั้งนี้ จะเป็นการสร้างขวัญกําลังใจในการปฏิบัติงาน และเป็นแรงผลักดันให้มี ความมุ่งมั่นที่จะพัฒนางานให้ดียิ่งขึ้น รวมทั้งขยายผลให้เกิดการแลกเปลี่ยนเรียนรู้ถึงแนวทางการปฏิบัติที่ดีสู่สมาคมอื่น ๆ ทั้งนี้ ขอให้สมาคมฌาปนกิจสงเคราะห์ทั้งระดับดีเด่น ระดับดีมาก และระดับดี รักษาคุณภาพมาตรฐานให้ยั่งยืนอย่างต่อเนื่อง และ เป็นต้นแบบที่ดีต่อไป
รัฐบาลไทย-ข่าวทำเนียบรัฐบาล-วันคล้ายวันสถาปนาสมาคมภริยาข้าราชการสำนักงานปลัดกระทรวงกลาโหม ครบ 29 ปี
วันศุกร์ที่ 8 พฤศจิกายน 2562
วันคล้ายวันสถาปนาสมาคมภริยาข้าราชการสํานักงานปลัดกระทรวงกลาโหม ครบ 29 ปี
คุณ รมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม เป็นประธานในวันคล้ายวันสถาปนาสมาคมภริยาข้าราชการสํานักงานปลัดกระทรวงกลาโหม ครบ 29 ปี ณ อาคาร สป.พื้นที่ศรีสมาน (ห้อง 1500) เมื่อวันที่ 8 พ.ย.62
รัฐบาลไทย-ข่าวทำเนียบรัฐบาล-ประวัติศาสตร์​เพชรยอดมกุฎ
วันอังคารที่ 26 พฤศจิกายน 2562
ประวัติศาสตร์​เพชรยอดมกุฎ
นายณัฏฐพล ทีปสุวรรณ รัฐมนตรี​ว่าการ​กระทรวง​ศึกษาธิการ เป็นประธานเปิดการแข่งขันประวัติศาสตร์​เพชรยอดมงกุฎ ครั้งที่ 12
เมื่อวันอาทิตย์ที่ 24 พฤศจิกายน​ 2562 นายณัฏฐพล ทีปสุวรรณ รัฐมนตรี​ว่าการ​กระทรวง​ศึกษาธิการ เป็นประธานเปิดการแข่งขันประวัติศาสตร์​เพชรยอดมงกุฎ ครั้งที่ 12 โดยมีสมเด็จพระมหารัชมงคลมุนี กรรมการมหาเถรสมาคม ประธานมูลนิธิร่มฉัตร, นายสนิท แย้มเกษร รองเลขาธิการคณะกรรมการ​การศึกษา​ขั้นพื้นฐาน, ผู้บริหารสถานศึกษา, คณะครู ตลอดจนผู้ปกครองและนักเรียนจากสถานศึกษาทั่วประเทศ เข้าร่วมงาน ณ โรงเรียนสตรีวิทยา
รมว.ศึกษาธิการ​ กล่าวว่า วิชาประวัติศาสตร์​เป็นวิชาที่แสดงให้เห็นถึงรากเหง้าของประเทศชาติ ทําให้เด็กและเยาวชนได้เรียนรู้ที่มาของเหตุการณ์ปัจจุบัน การเรียนวิชาประวัติศาสตร์​จึงมีความสําคัญ โดยผู้เรียนสามารถเชื่อมโยงความรู้ประวัติศาสตร์​กับเนื้อหาวิชาอื่น ๆ ได้ ซึ่งกระทรวงศึกษาธิการ​ให้ความสําคัญกับการเรียนประวัติศาสตร์​เสมอมา โดยมุ่งเน้นการเล่าเรื่องและการถ่ายทอดความรู้อย่างสนุกสนานและน่าสนใจ ซึ่งเชื่อมั่นว่าเด็กและเยาวชนที่จะเป็นผู้นําของประเทศในอนาคต จะคํานึงถึงประวัติศาสตร์​ที่ผ่านมา ที่ทําให้ประเทศมีความเข้มแข็งและพัฒนามาได้จนทุกวันนี้
ทั้งนี้ ขอขอบคุณมูลนิธิร่มฉัตร อาจารย์ คณะครู และผู้มีส่วนร่วมสนับสนุนการแข่งขันในครั้งนี้ เพื่อให้เด็กและเยาวชนได้เรียนรู้ประวัติศาสตร์​ ซึ่งเป็นส่วนสําคัญในการพัฒนาเด็กและเยาวชนให้เป็นกําลังคนที่มีความรักและสามัคคีในการพัฒนาประเทศต่อไป
นายสนิท แย้มเกษร รองเลขาธิการคณะกรรมการ​การศึกษา​ขั้นพื้นฐาน กล่าวว่า การจัดการแข่งขันประวัติศาสตร์​เพชรยอดมงกุฎ จัดขึ้นครั้งแรกในปี 2551 เพื่อสนองพระราชเสาวนีย์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งพระราชทานเนื่องในวันเฉลิมพระชนมพรรษา วันที่ 12 สิงหาคม​ 2551 มีใจความสําคัญว่า "พระองค์ทรงห่วงใยและมีพระราชประสงค์ให้นักเรียน เรียนรู้ประวัติศาสตร์​ไทยให้มากขึ้น" พร้อมปลูกจิตสํานึกนักเรียนให้มีความรักชาติ และภาคภูมิใจในความเป็นไทย รวมทั้งพัฒนาการเรียนการสอนวิชาประวัติศาสตร์​ไทย และสร้างแรงจูงใจให้นักเรียนได้พัฒนาศักยภาพอย่างเต็มที่
การแข่งขันประวัติศาสตร์​เพชรยอดมงกุฎ ได้รับพระมหากรุณาธิคุณ​อย่างหาที่สุดมิได้ จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานถ้วยรางวัลแก่นักเรียนผู้ชนะการแข่งขัน และสมเด็จพระมหารัชมงคลมุนี กรรมการมหาเถรสมาคม และประธานมูลนิธิร่มฉัตร ได้มีเมตตาสนับสนุนทุนการศึกษาแก่นักเรียน ที่ชนะการแข่งขัน รวมถึงค่าใช้จ่ายทั้งหมดในการแข่งขัน ตลอดจนได้รับการสนับสนุนจากธนาคารออมสิน รวมทั้งมหาวิทยาลัยเทคโนโลยีราชมงคลรัตนโกสินทร์ วิทยาเขตบพิตรพิมุข จักรวรรดิ มหาวิทยาลัยศรีนครินทรวิโรฒ มหาวิทยาลัย​ราชภัฏ​บ้านสมเด็จเจ้าพระยา ในการออกข้อสอบและตัดสินการแข่งขัน
สําหรับการแข่งขันฯ ในครั้งที่ 12 นี้ จัดขึ้นระหว่างวันที่ 23-24 พฤศจิกายน​ 2562 แบ่งการแข่งขันออกเป็น 4 ช่วงชั้น ได้แก่ ช่วงชั้นที่ 1 ระดับประถมศึกษาปีที่ 1-3 จํานวน 414 คน, ช่วงชั้นที่ 2 ระดับประถมศึกษาปีที่ 4-6 จํานวน 553 คน, ช่วงชั้นที่ 3 มัธยม​ศึกษาปีที่ 1-3 จํานวน 1,234 คน และช่วงชั้นที่ 4 มัธยมศึกษาปีที่ 4-6 จํานวน 1,294 คน รวมจํานวนนักเรียน 3,495 คน จาก 1,140 โรงเรียน
อรพรรณ ฤทธิ์​มั่น​: สรุป
นวรัตน์​ ราม​สูต​: เรียบเรียง​
ยุทธ​พงศ์​ เลือก​กลั่น​ดี​: ถ่ายภาพ​
กลุ่ม​ประชา​สัมพันธ์​ สร.: รายงาน
รัฐบาลไทย-ข่าวทำเนียบรัฐบาล-รัฐมนตรีฯ สุริยะ พบปะหารือคณะนักธุรกิจ และผู้ว่าราชการจังหวัดฮอกไกโด
วันศุกร์ที่ 8 พฤศจิกายน 2562
รัฐมนตรีฯ สุริยะ พบปะหารือคณะนักธุรกิจ และผู้ว่าราชการจังหวัดฮอกไกโด
รัฐมนตรีฯ สุริยะ พบปะหารือคณะนักธุรกิจ และผู้ว่าราชการจังหวัดฮอกไกโด
ประเทศญี่ปุ่น - วันนี้ (8 พฤศจิกายน 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมคณะ นายสมคิด จาตุศรีพิทักษ์ รองนายกรัฐมนตรี พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นางสาวสมจินต์ พิลึก ผู้ว่าการนิคมอุตสาหกรรมแห่งประเทศไทย และคณะผู้บริหาร ร่วมประชุมหารือเพื่อชี้แจงนโยบายการพัฒนาศักยภาพอุตสาหกรรมกับนักธุรกิจจากประเทศญี่ปุ่น จํานวน 30 ราย โดยมี Mr.Ryu Shibata รองประธานหอการค้า Sapporo, Mr.Taketani รองประธาน JETRO Hokkaido และคณะนักธุกิจให้การต้อนรับ ณ โรงแรม ANA Crown Plaza Sapporo
ทั้งนี้ ได้มีผู้ประกอบการจากจังหวัด Hokkaido ที่มีการลงทุนทํากิจการในประเทศไทย จํานวน 5 บริษัท ได้แก่ บริษัท HBA บริษัท Gear 8 บริษัท E-Style Hokkaido บริษัท Wakimizu no Sato และบริษัท Hokkaido Wine ได้กล่าวรายงานและนําเสนอข้อมูลของบริษัทที่ได้ลงทุนในประเทศไทยให้กับคณะผู้บริหารได้ทราบถึงแนวคิด ความก้าวหน้าของกิจการ และผลประกอบการ
จากนั้น รัฐมนตรีฯ สุริยะ พร้อมคณะ ได้เข้าพบพร้อมหารือกับผู้ว่าราชการจังหวัดฮอกไกโดและคณะผู้บริหาร โดยมี Mr. Naomichi Suzuki ผู้ว่าราชการจังหวัดฮอกไกโด ให้การต้อนรับ ณ ห้องประชุมผู้ว่าราชการ ศาลากลางจังหวัดฮอกไกโด โดยทั้งรัฐมนตรีฯ สุริยะ กล่าวว่า "กระทรวงอุตสาหกรรม ให้ความสําคัญกับการเกษตรเป็นอย่างมาก เนื่องจากพื้นฐานของประเทศไทยเป็นประเทศเกษตรกรรม และจากการที่ได้มีโอกาสได้ไปศึกษาเยี่ยมชมแปลงสาธิต Smart Agriculture เพื่อเรียนรู้ในการนําเอาแนวคิดเกษตรอัจฉริยะมาปรับใช้ในการพัฒนา และพร้อมจะผลักดันภาคเกษตรกรรมของไทย ให้ก้าวสู้การเป็น Smart Agriculture ในอนาคต นอกจากนี้ ในปัจจุบันมีนักธุรกิจชาวญี่ปุ่นเข้าไปลงทุนในประเทศไทยเป็นจํานวนมาก ซึ่งกระทรวงอุตสาหกรรมและหน่วยงานที่เกี่ยวข้องพร้อมให้การสนับสนุนและดูแลผู้ประกอบการที่ประสบปัญหา ให้ได้รับความสะดวกในเรื่องต่างๆ อีกด้วย #กระทรวงอุตสาหกรรม #รัฐมนตรีว่าการกระทรวงอุตสาหกรรม #รัฐมนตรีสุริยะ #ปลัดกระทรวงอุตสาหกรรม #ปลัดกอบชัย #เกษตรอุตสาหกรรม (PRMOI : สปอ. ภาพ/ข่าว)
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ตรวจเยี่ยมติดตามความคืบหน้าการติดตั้ง “เน็ตประชารัฐ” จ.เชียงราย
วันพุธที่ 22 พฤศจิกายน 2560
รองปลัดกระทรวงดิจิทัลฯ ตรวจเยี่ยมติดตามความคืบหน้าการติดตั้ง “เน็ตประชารัฐ” จ.เชียงราย
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วย ดร.มนตรี วีรยางกูร ที่ปรึกษาการดําเนินโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ (เน็ตประชารัฐ) ตรวจเยี่ยมติดตามความคืบหน้าการดําเนินการติดตั้งโครงข่ายอินเทอร์เน็ตความเร็วสูงที่จังหวัดเชียงราย พร้อมทั้งได้สร้างความรู้ความเข้าใจให้กับผู้นําชุมชน เจ้าหน้าที่ และประชาชนในพื้นที่ เกี่ยวกับการใช้ประโยชน์จากนวัตกรรมในโครงการเน็ตประชารัฐ ผลักดันประเทศสู่การเป็นไทยแลนด์ 4.0 สําหรับการขยายการติดตั้งโครงข่ายอินเทอร์เน็ตความเร็วสูงในพื้นที่ภาคเหนือ มีเป้าหมายการติดตั้งจํานวน 4,416 หมู่บ้าน ปัจจุบันติดตั้งแล้วเสร็จจํานวน 3,292 หมู่บ้าน คิดเป็นร้อยละ 75 ของแผนงานการติดตั้งโครงข่ายอินเทอร์เน็ต การเดินทางตรวจเยี่ยมในครั้งนี้มีขึ้นเมื่อวันที่ 18 พฤศจิกายน 2560 ณ อําเภอแม่ฟ้าหลวง จังหวัดเชียงราย
**********************
รัฐบาลไทย-ข่าวทำเนียบรัฐบาล-ท่าอากาศยานภูเก็ตได้กำหนดเขตความปลอดภัยการบิน บริเวณหัวทางวิ่ง 09 ณ หาดไม้ขาว
วันจันทร์ที่ 30 กันยายน 2562
ท่าอากาศยานภูเก็ตได้กําหนดเขตความปลอดภัยการบิน บริเวณหัวทางวิ่ง 09 ณ หาดไม้ขาว
..
#ไทยคู่ฟ้าท่าอากาศยานภูเก็ตได้กําหนดเขตความปลอดภัยการบิน บริเวณหัวทางวิ่ง 09 ณ หาดไม้ขาว เนื่องจากบริเวณดังกล่าวได้รับความนิยมจากนักท่องเที่ยวในการถ่ายภาพโดยใช้แฟลชขณะเครื่องบินกําลังทําการร่อนลงจอดหรือบินขึ้น ซึ่งเป็นอันตรายต่อการบิน และนักท่องเที่ยวอาจได้รับบาดเจ็บจากกระแสไอพ่นของเครื่องบินได้...จึงขอความร่วมมือในการปฏิบัติตามกฎอย่างเคร่งครัดนะครับ
รัฐบาลไทย-ข่าวทำเนียบรัฐบาล-ที่ประชุมคณะกรรมการว่าด้วยการพัฒนายุทธศาสตร์การจัดการสารเคมี  เร่งขับเคลื่อนแผนปฏิบัติการ สู่เป้าหมาย ประชากรปลอดภัย สิ่งแวดล้อมสะอาด ผลิตภัณฑ์มีคุณภาพตามมาตรฐานสากล
วันจันทร์ที่ 5 พฤศจิกายน 2561
ที่ประชุมคณะกรรมการว่าด้วยการพัฒนายุทธศาสตร์การจัดการสารเคมี  เร่งขับเคลื่อนแผนปฏิบัติการ สู่เป้าหมาย ประชากรปลอดภัย สิ่งแวดล้อมสะอาด ผลิตภัณฑ์มีคุณภาพตามมาตรฐานสากล
รอง นรม. พล.อ.ฉัตรชัย ฯ เป็นประธานการประชุมคณะกรรมการว่าด้วยการพัฒนายุทธศาสตร์การจัดการสารเคมี ครั้งที่ 3/2561
วันนี้ ( 5 พฤศจิกายน 2561 ) เวลา 09.00 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการว่าด้วยการพัฒนายุทธศาสตร์การจัดการสารเคมี ครั้งที่ 3/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุม เห็นชอบ(ร่าง)แผนปฏิบัติการ พ.ศ.2562-2565 ภายใต้แผนแม่บทการจัดการสารเคมี พ.ศ 2562 -2580 ซึ่งเป็นโครงการและกิจกรรมเพื่อจัดการสารเคมีครอบคลุมระยะเวลา 4 ปี จากทุกหน่วยงานที่ร่วมดําเนินการอย่างเป็นเอกภาพ เป็นไปในทิศทางเดียวกัน สาระสําคัญของแผนปฏิบัติการฯ ประกอบด้วย 244 แผนงานโครงการ เช่น แผนงานพัฒนากฎหมายสารเคมีและการจัดตั้งสํานักงานสารเคมีแห่งชาติ แผนศูนย์กลางข้อมูลสารเคมีและวัตถุอันตรายเป็นต้น โดยหน่วยงานที่รับผิดชอบ 53 หน่วยงาน ได้กําหนดเป้าหมาย และตัวชี้วัดผลสําเร็จ การดําเนินงานในช่วงปี พ.ศ 2562 2565 ซึ่งมอบหมายทุกหน่วยงานให้ความสําคัญในการจัดสรรงบประมาณอย่างเพียงพอเพื่อดําเนินการให้บรรลุผลสําเร็จ และร่วมกันขับเคลื่อนแผนงานโครงการสําคัญ (Flagship Project) อย่างบูรณาการ มุ่งสู่เป้าหมาย ประชากรปลอดภัย สิ่งแวดล้อมสะอาด ผลิตภัณฑ์มีคุณภาพตามมาตราฐานสากล
นอกจากนี้ ที่ประชุมรับทราบความก้าวหน้าของการพัฒนากฎหมาย ว่าด้วยสารเคมีโดยเป้าหมายของการพัฒนา คือการเพิ่มประสิทธิภาพการจัดการสารเคมีของประเทศในอนาคต ลดช่องว่างของกฏหมาย และลดความเสี่ยงอันตรายต่อสุขภาพและสิ่งแวดล้อมอันเนื่องมาจากสารเคมี ซึ่งคณะนี้อยู่ระหว่างการพิจารณาโครงสร้างของร่างพระราชบัญญัติสารเคมี พ.ศ ... รวมทั้งทบทวนปรับปรุงแก้ไขรายละเอียดอื่นที่เกี่ยวข้อง
ทั้งนี้ ที่ประชุมมีมติมอบหมายให้คณะอนุกรรมการการพัฒนากฎหมายสารเคมี กํากับดูแลและเร่งรัดการพัฒนาร่างพระราชบัญญัติสารเคมี พ.ศ ...ให้เป็นกลไกที่เกิดประโยชน์สูงสุดต่อการบริหารจัดการสารเคมีของประเทศ และสามารถบังคบใช้อย่างเป็นรูปธรรม
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​ยกเว้นค่าธรรมเนียมช่วยผู้เพาะเลี้ยงสัตว์น้ำจากผลกระทบโควิด-19
วันอาทิตย์ที่ 26 กรกฎาคม 2563
​ยกเว้นค่าธรรมเนียมช่วยผู้เพาะเลี้ยงสัตว์น้ําจากผลกระทบโควิด-19
วันอาทิตย์ที่ 26 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบยกเว้นค่าธรรมเนียมใบอนุญาตให้เพาะเลี้ยงสัตว์น้ําในที่จับสัตว์น้ํา ซึ่งเป็นสาธารณสมบัติของแผ่นดิน เพื่อลดภาระและบรรเทาความเดือดร้อนของเกษตรกรผู้เพาะเลี้ยงสัตว์น้ําในที่สาธารณสมบัติทุกชนิด ทั้งการเพาะเลี้ยงหอยทะเล การเลี้ยงปลาในกระชัง และสัตว์น้ําอื่น ๆ ที่ได้รับผลกระทบจากการแพร่ระบาดของโรคโควิด-19 ทําให้ไม่สามารถขายผลผลิตได้ตามปกติ ครอบคลุม 40 จังหวัดทั่วประเทศ โดยให้สิทธิ์ 1 คน ต่อ 1 สิทธิ์ ใน 1 รอบใบอนุญาตเพาะเลี้ยง (ตั้งแต่ปี 2563–2565) ทั้งนี้ รัฐบาลมุ่งหวังช่วยเหลือดูแลประชาชทุกกลุ่มให้สามารถดํารงชีพได้อย่างเหมาะสม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีพอใจภาพรวมเศรษฐกิจขยายตัวดีขึ้นต่อเนื่อง เน้นย้ำระมัดระวังผลกระทบจากมาตรการการตอบโต้ทางการค้า
วันอังคารที่ 27 มีนาคม 2561
นายกรัฐมนตรีพอใจภาพรวมเศรษฐกิจขยายตัวดีขึ้นต่อเนื่อง เน้นย้ําระมัดระวังผลกระทบจากมาตรการการตอบโต้ทางการค้า
นายกรัฐมนตรีพอใจภาพรวมเศรษฐกิจขยายตัวดีขึ้นต่อเนื่อง เน้นย้ําระมัดระวังผลกระทบจากมาตรการการตอบโต้ทางการค้า
วันนี้ (27 มีนาคม 2561) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวถึงสถานการณ์เศรษฐกิจของเดือนกุมภาพันธ์ว่า การส่งออกขยายตัวร้อยละ 10.3 ซึ่งเป็นการขยายตัวต่อเนื่องติดต่อกันเป็นเดือนที่ 12 โดยมูลค่าการส่งออกเพิ่มขึ้นทั้งในตลาดใหม่ และตลาดที่มีอยู่แล้ว ส่วนการส่งออกรถยนต์เพิ่มขึ้น 4 % เศรษฐกิจภาคการเกษตรขยายตัวร้อยละ 3.8 การค้าขายพืชผลทางการเกษตรขยายตัว 3.0 – 4 % ซึ่งแสดงให้เห็นว่าภาคเกษตรกรสามารถเพิ่มผลผลิตได้ โดยปัจจัยธรรมชาติเอื้อต่อภาคการเกษตร ปริมาณน้ํา และฝนดี ประกอบกับการบริหารจัดการน้ําที่มีประสิทธิภาพทําให้การเพาะปลูกดีขึ้น อย่างไรก็ตามขอให้ระมัดระวังปัจจัยเสี่ยงต่าง ๆ เช่น สภาพลมฟ้าอากาศที่เปลี่ยนแปลงไป ภัยธรรมชาติ โรคระบาด และสิ่งสําคัญคือจะต้องยึดตลาดเป็นตัวตั้งในการผลิตและเพาะปลูก ในส่วนของการท่องเที่ยวเดือนกุมภาพันธ์มีมูลค่าสูงถึง 195.3 พันล้านบาท อัตราการขยายตัวอยู่ที่ 23.8 เนื่องจากสถานการณ์บ้านเมืองมีความสงบ มีเสถียรภาพ มีความปลอดภัยมากยิ่งขึ้น ขอให้ทุกคนช่วยกันเป็นเจ้าบ้านที่ดีในการให้การบริการ สะดวก ปลอดภัย โดยขอเน้นย้ําสนามบิน สถานีขนส่งต่างๆ รวมทั้งแหล่งท่องเที่ยว เมืองหลัก เมืองรองจะต้องพัฒนาให้มีคุณภาพยิ่งขึ้น เพื่อสร้างรายได้ให้กับชุมชนมากขึ้น
นายกรัฐมนตรีกล่าวต่อไปว่า โดยภาพรวมเศรษฐกิจของประเทศดีขึ้นจากการพูดคุยหารือแบบทวิภาคี การเจรจาในกรอบต่าง ๆ ที่รัฐบาลได้เข้าร่วมการประชุม และการพูดคุยในทุกระดับ รวมทั้งความร่วมมือจากหลายหน่วยงาน เช่น ทูตพาณิชย์ สํานักงานคณะกรรมการส่งเสริมการลงทุน (BOI) และหน่วยงานอื่น ๆ ร่วมมือกันทําให้ภาพรวมเศรษฐกิจดีขึ้นตามลําดับ ทั้งนี้ รัฐบาลยังคงเฝ้าระวังมาตรการการตอบโต้ทางการค้าซึ่งมีหลายกลุ่ม หลายฝ่าย รวมทั้งประเทศมหาอํานาจทางเศรษฐกิจ จะต้องมีมาตรการทําอย่างไรให้ประเทศไทยไม่ได้รับผลกระทบจากเรื่องเหล่านี้
-----------------------------------------------
รัฐบาลไทย-ข่าวทำเนียบรัฐบาล-อนุมัติ 4 โครงการสำคัญ สร้างรากฐานโลจิสติกส์ใน EEC
วันพฤหัสบดีที่ 8 พฤศจิกายน 2561
อนุมัติ 4 โครงการสําคัญ สร้างรากฐานโลจิสติกส์ใน EEC
ได้แก่ โครงการศูนย์ซ่อมบํารุงอากาศยานสนามบินอู่ตะเภา โครงการพัฒนาสนามบินอู่ตะเภาและเมืองการบินภาคตะวันออก โครงการท่าเรือแหลมฉบัง ระยะที่ 3 และโครงการท่าเรืออุตสาหกรรมมาบตาพุด ระยะที่
จันทร์ที่ 5 พ.ย.61
อนุมัติ 4 โครงการสําคัญ สร้างรากฐานโลจิสติกส์ใน EEC
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติ 4 โครงการสําคัญเพื่อก่อสร้างโครงสร้างพื้นฐานในพื้นที่เขตพัฒนาพิเศษภาคตะวันออก หรือ EEC ได้แก่ โครงการศูนย์ซ่อมบํารุงอากาศยานสนามบินอู่ตะเภา โครงการพัฒนาสนามบินอู่ตะเภาและเมืองการบินภาคตะวันออก โครงการท่าเรือแหลมฉบัง ระยะที่ 3 และโครงการท่าเรืออุตสาหกรรมมาบตาพุด ระยะที่ 3 โดยคาดว่าจะได้เอกชนมาร่วมลงทุนและบริหารงานภายในเดือน ก.พ.62 ซึ่งเมื่อรวมกับโครงการรถไฟความเร็วสูงเชื่อม 3 สนามบินที่ได้อนุมัติไปแล้วนั้น คาดว่าจะเกิดผลตอบแทนทางเศรษฐกิจราว 820,000 ล้านบาท เกิดการจ้างแรงงานมากกว่า 40,000 คนต่อปี ที่สําคัญจะช่วยสร้างความเชื่อมั่นให้แก่นักลงทุนทั้งชาวไทยและต่างประเทศให้เข้ามาลงทุนมากขึ้นอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 7 มิถุนายน 2563 [กระทรวงสาธารณสุข]
วันอาทิตย์ที่ 7 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 7 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)ประจําวันที่7 มิถุนายน 2563
วันนี้ (7 มิถุนายน 2563) ที่ ศูนย์บริหารสถานการณ์โควิด19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่ามีผู้ติดเชื้อรายใหม่ 8 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (สหรัฐอาหรับเอมิเรตส์ 5 ราย, คูเวต 2 ราย, อินเดีย 1 ราย) มีผู้ป่วยกลับบ้านได้ 1 ราย ยอดผู้ป่วยกลับบ้านสะสม 2,972 ราย หรือคิดเป็นร้อยละ 95.5 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 82 ราย หรือร้อยละ 2.63 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,112 ราย
ขณะนี้สถานการณ์การติดเชื้อโควิด 19 ไม่มีผู้ติดเชื้อภายในประเทศต่อเนื่องเป็นเวลา 13 วันแล้ว และหลังมาตรการผ่อนปรนระยะที่ 3 (วันที่ 1 มิถุนายน 2563) เป็นเวลา 7 วัน ยังไม่พบผู้ติดเชื้อภายในประเทศ เป็นผลมาจากความร่วมมือร่วมใจของประชาชนและผู้ประกอบการที่ปฏิบัติตามมาตรการป้องกันการแพร่ระบาดของเชื้อได้อย่างมีประสิทธิภาพ ทั้งการเว้นระยะห่าง ล้างมือบ่อยๆ และการสวมหน้ากากอนามัย/หน้ากากผ้าเมื่อออกนอกบ้าน โดยเฉพาะเมื่อไปในสถานที่ชุมชน หรือใช้บริการระบบขนส่งสาธารณะ ซึ่งสอดคล้องกับคําแนะนําขององค์การอนามัยโลก เมื่อวันที่ 5 มิถุนายน 2563 ที่ระบุไว้ว่าการสวมหน้ากากอนามัยหรือหน้ากากผ้า เมื่ออยู่นอกเคหะสถานนั้น “เป็นหนึ่งในวิธีซึ่งมีประสิทธิภาพ” ในการลดความเสี่ยงติดเชื้อและแพร่เชื้อโรค โดยยังต้องรักษาสุขอนามัย คือ การล้างมือให้ถูกวิธี และการรักษาระยะห่างจากผู้อื่นให้เป็นปกติสม่ําเสมอ
สําหรับผู้ติดเชื้อรายใหม่ในช่วงนี้กว่าร้อยละ 98 เป็นคนไทยที่เดินทางมากลับมาจากต่างประเทศและเข้าระบบเฝ้าระวังในสถานที่รัฐจัดให้ ส่วนใหญ่เป็นผู้ที่เดินทางมาจากประเทศที่มีประชากรหนาแน่น อัตราป่วยสูง คือ คูเวต ซาอุดิอาระเบีย อินโดนีเซีย ปากีสถาน และกาตาร์ เป็นต้น
ศูนย์บริหารสถานการณ์โควิด 19 (ศบค.) ขอแนะนําประชาชนกลุ่มเสี่ยงโดยเฉพาะผู้ป่วยโรคเรื้อรัง เช่น ความดันโลหิตสูง เบาหวาน ขอให้ดูแล ป้องกันตัวเองและปฏิบัติการตามมาตรการอย่างเคร่งครัด ขอให้อยู่บ้าน รับประทานยาตามแพทย์สั่งอย่างต่อเนื่อง เพราะหากติดเชื้อจะมีอาการรุนแรงและมีอัตราการเสียชีวิตสูง เนื่องจากมีการวิจัยในประเทศจีน ศึกษาผู้ป่วยโควิด 19 ที่รักษาในอู่ฮั่นจํานวนเกือบ 3,000 ราย พบว่า ผู้ป่วยที่มีภาวะความดันโลหิตสูงจะมีอัตราการเสียชีวิตถึงร้อยละ 4 ขณะที่ผู้ป่วยที่มีความดันโลหิตปกติจะเสียชีวิตร้อยละ 1.1 หรือ เกือบ 4 เท่า และในผู้ป่วยที่หยุดกินยาลดความดันโลหิตมีอัตราเสียชีวิตร้อยละ 7.9